jkorsvik/nowiki_second_scrape_merged huggingface dataset:
Eudicella (Cyprolais) quadrimaculata

Eudicella (Cyprolais) quadrimaculata er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (ca. 25-30 millimeter), blank, grønnlig gullbasse. Hode, pronotum og forbein er grønne, scutellum og dekkvingene grønnlig gule med en svart flekk i hvert "hjørne", mellom- og bakbeina mørke. Hannen er større enn hunnen og har et mer eller mindre Y-formet framspring midt i pannen, og en spiss pigg på hver side av dette.


== Levevis ==
Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster.


== Utbredelse ==
Arten lever i Vest-Afrika (Kamerun, Togo).


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Eudicella White, 1839
Underslekten Cyprolais Thomson, 1880
Eudicella (Cyprolais) quadrimaculata (Fabricius, 1781)


== Eksterne lenker ==
(en) Eudicella (Cyprolais) quadrimaculata i Encyclopedia of Life 
(en) Eudicella (Cyprolais) quadrimaculata i Global Biodiversity Information Facility 
Cyprolais quadrimaculata – detaljert informasjon på Wikispecies 
(en) Eudicella – kategori av bilder, video eller lyd på Commons
Eudicella daphnis

Eudicella daphnis er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En nokså stor (26-37 millimeter), lyst kobberaktig metallisk gullbasse, noen individer er mer grønnlige. Hodet, pronotums kanter, kanten av scutellum og dekkvingenes søm er grøønlige. Hos den vanligste fargevarianten er det en svart flekk ved skuldrene av hver dekkvinge og en ved bakhjørnet, men dekkvingene kan også ha en bred, svart skråstripe. Hannen har et noe oppoverkrummet, gaffeldelt horn i pannen, med en kraftig pigg på hver side av dette.


== Levevis ==
Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster. Arten er knyttet til skog.


== Utbredelse ==
Arten er utbredt fra Gambia i vest til Uganda i øst.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Eudicella White, 1839
Underslekten Eudicella (i snever forstand) (synonym Ceratorrhina Westwood, 1843)
Eudicella daphnis (Buquet, 1835)
Eudicella daphnis daphnis (Buquet, 1835) - Gambia til Kamerun
Eudicella daphnis frantzi De Palma, 2010 - Uganda


== Kilder ==
M. de Palma (2010) Description of a new Eudicella daphnis (Buquet) from Eastern Africa(Scarabaeidae, Cetoniinae). Cetoniimania, oktober 2010: 27- [1]


== Eksterne lenker ==
(en) Eudicella – kategori av bilder, video eller lyd på Commons
(en) Eudicella daphnis i Encyclopedia of Life 
(en) Eudicella daphnis i Global Biodiversity Information Facility 
(en) Kategori:Eudicella daphnis – bilder, video eller lyd på Wikimedia Commons 
Eudicella daphnis – detaljert informasjon på Wikispecies
Shanghai Port FC

Shanghai Port FC, kinesisk: 上海海港足球俱乐部 (stiftet 25. desember 2005) er en kinesisk fotballklubb fra Shanghai som har spilt i Kinas toppdivisjon.
Grunnleggeren Xu Genboa (født 1944) var en tidligere toppspiller som på 1990-tallet hadde ledet byrivalen Shanghai Greenland FC og omkring 2001 Inter Shanghai. Omkring år 2000 startet han Genboa fotballakademi som i 2005 slo seg sammen med det som ble kalt  Shanghai Dongya FC der "Dongya" betyr "Øst-Asia". 
De startet i Liga 2 (tredje nivå), spilte i Liga 1 (andre nivå) 2008–12 og har siden vært i Kinesisk superliga der de fikk sølv, bronse og sølv 2015–17, samt GULL i 2018.  I asiatiske AFC Champions League tapte de semifinalen i 2017 mot japanske Urawa Red Diamonds.
Navnet Shanghai SIPG tok de i 2015, etter sponsoren Shanghai International Port Group (SIPG) som driver byens havn.
Svenske Sven-Göran Eriksson var trener 2014–16. Brasilianerne Oscar, Hulk og Elkeson kostet ifølge Romsdals Budstikke laget godt over en halv milliard kroner, da de fikk jobb her i 2016.De spiller hjemmekampene på Shanghai Stadium og har røde hjemmedrakter. Logoen er hodet av en ørn.

		
		


== Referanser ==


== Eksterne lenker ==
sipg-fc.com, hjemmeside
Eudicella gralli

Eudicella gralli er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En nokså stor (25-40 millimeter), mer eller mindre metallisk farget gullbasse. Arten er svært variabel og formrik. Typiske hanner kan kjennes på at de har et langt, Y-formet horn i pannen, men mer korthornede hanner forekommer. Den typiske fargevarianten har en svart skråstripe på dekkvingene, men denne er ofte redusert til fire flekker. Pronotum er vanligvis skinnende grønt, dekkvingenes grunnfarge ofte gulaktig.


== Levevis ==
Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster. Arten er knyttet til skog.


== Utbredelse ==
Arten er vidt utbredt i Afrika fra Nigeria i vest til Kenya i øst og fra den Sentralafrikanske Republikken i nord til Zambia i sør.


== Systematisk plassering ==

Det er ganske usikkert om "underartene" listet her representerer relevante natrurlige grupper, og ikke bare fargevarianter av denne formrike arten.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Eudicella White, 1839
Underslekten Eudicella (i snever forstand) (synonym Ceratorrhina Westwood, 1843)
Eudicella gralli (Buquet, 1836)
Eudicella gralli elgonensis Allard, 1985
Eudicella gralli gralli (Buquet, 1836)
Eudicella gralli hecqi Allard, 1985
Eudicella gralli umbrovittata Allard, 1985


== Kilder ==
M. de Palma (2010) Description of a new Eudicella daphnis (Buquet) from Eastern Africa (Scarabaeidae, Cetoniinae). Cetoniimania, oktober 2010: 27- [1]


== Eksterne lenker ==
Nettside om arten
(en) Eudicella – kategori av bilder, video eller lyd på Commons
(en) Eudicella gralli i Encyclopedia of Life 
(en) Eudicella gralli i Global Biodiversity Information Facility 
(en) Eudicella gralli hos NCBI 
(en) Kategori:Eudicella gralli – bilder, video eller lyd på Wikimedia Commons 
(en) Eudicella gralli – galleri av bilder, video eller lyd på Wikimedia Commons 
Eudicella gralli – detaljert informasjon på Wikispecies
Glemminge

Glemminge var en valgkrets i Smaalenenes amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Glemminge valgte således én representant og én personlig vararepresentant.
Valgkretsen Idde og Marker bestod av herredene Borge, Torsnes, Glemmen og Kråkerøy med rundt 21 000 innbyggere og 8 000 stemmeberettigede etter innføringen av kvinnelig stemmerett.


== Valgresultat ==


== Stortingsrepresentanter ==


== Referanser ==
Eudicella smithii

Eudicella smithii er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En nokså stor (25-40 millimeter), mer eller mindre metallisk farget gullbasse. Pronotum og scutellum er noe matt bronseaktig til litt grønnlig, tett og nokså kraftig punktert. Dekkvingene er brungule til brunrøde, uten påfallende metallisk glans, med en bred, svart skråstripe eller med fire svarte flekker. Et godt kjennetegn er at det er en nokså bred, svart stripe langs sømmen. Hannen har et rødlig, flatt, gaffel- eller Y-formet horn i pannen, lengden og formen på dette varierer en god del, på siden av dette et par pigger, disse kan peke nesten rett forover eller skrått utover.


== Levevis ==
Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster. Arten er knyttet til skog.


== Utbredelse ==
Arten er vidt utbredt i det sørøstlige Afrika, fra det nordlige Tanzania i nord til det østlige Sør-Afrika i sør.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Eudicella White, 1839
Underslekten Eudicella (i snever forstand) (synonym Ceratorrhina Westwood, 1843)
Eudicella smithii (W.S. MacLeay, 1838)


== Kilder ==
M. de Palma (2010) Description of a new Eudicella daphnis (Buquet) from Eastern Africa (Scarabaeidae, Cetoniinae). Cetoniimania, oktober 2010: 27- [1]
M. de Palma (2010) Systematic catalogue of Eudicella White (based on De Palma, 2009 and 2010). [2]


== Eksterne lenker ==
(en) Eudicella – kategori av bilder, video eller lyd på Commons
(en) Eudicella smithii i Encyclopedia of Life 
(en) Eudicella smithii i Global Biodiversity Information Facility 
(en) Eudicella smithii hos NCBI 
(en) Kategori:Eudicella smithi – bilder, video eller lyd på Wikimedia Commons 
(en) Eudicella smithi – galleri av bilder, video eller lyd på Wikimedia Commons 
Eudicella smithii – detaljert informasjon på Wikispecies
Peder Oluf Pedersen (politiker)

Peder Oluf Pedersen (født 22. november 1854 i Fredrikshald, død 15. januar 1941 i Kråkerøy) var en norsk politiker. 
Fra tolvårs alder jobbet han på sagbruk. I Kråkerøy kommune var han medlem av skolestyret 1901-03, før han ble stortingsrepresentant for Høyre i 1903. Han ble gjenvalgt for Glemminge krets i 1906 og 1909. På Stortinget var han medlem av Sosialkomitéen. I Kråkerøy herredsstyre var han en tid varaordfører.


== Referanser ==


== Eksterne lenker ==
(no) Peder Oluf Pedersen hos Norsk senter for forskningsdata
Ivar Berntsen

Ivar Berntsen (født 10. desember 1875 i Glemmen, død 	16. mai 1948 i Kråkerøy) var en norsk politiker. Hans var utdannet som underoffiser. Fra 1908 var han herredskasserer i det nye Kråkerøy herred. Fra 1917 var han kasserer i Glemmen og Kråkerøy Sparebank. I 1918 ble han innvalgt på Stortinget fra Glemminge krets for Høyre og Frisinnede Venstre. På Stortinget var han medlem av Sosialkomitéen. I Kråkerøy herredsstyre var han en tid varaordfører.


== Referanser ==


== Eksterne lenker ==
(no) Ivar Berntsen hos Norsk senter for forskningsdata
Anne Rud

Anne Jørgensdatter Rud (– død 1533 på Mogenstrup i Skåne), var en dansk adelskvinne og godseier. 


== Biografi ==
Hun var datter av riksråd Jørgen Rud og Kirstine Rosenkrantz og giftet seg i 1493 med Henrik Krummedige, kommandant på Bohus Festning i Norge. Under krigen mellom hennes ektefelle og Knut Alvsson, forsvarte hun i 1502 Bohus Festning i Krummediges fravær.


=== Godseier ===
Rud og Krummedige hadde ved arv og gunstige oppkjøp oppbygget et omfattende godskompleks, således at det norske Brunlaug, det hallanske Valden, de skånske Ellinge og Mogenstrup og det sjællandske Assendrup i forbindelse med lensgods i samme landsdeler, kom til å utgjøre en funksjonell og økonomisk enhet.Rud ble mor til flere barn, av hvilke datteren Sophie vokste opp og giftet seg med senere riksråd Eske Bille til Svanholm. Rud ble selv enke i 1530, og levde heretter dels på Valden, dels på Mogenstrup til sin død i 1533.Det finnes mange etterlatte brev fra Ruds hånd, som beskriver utviklingen i dansk-norske forhold sett ut fra privatøkonomiske interesser.


== Referanser ==
Eudicella (Cyprolais) aurata

Eudicella (Cyprolais) aurata er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (opptil 37 millimeter), blank, metallisk grønnlig gullbasse, noen ganger med litt rødlig skjær. Arten utmerker seg med å være særlig blank. Dekkvingene har en liten, svart flekk på "skuldrene". Hannen er større enn hunnen og har et mer eller mindre T-formet framspring midt i pannen, og en kort, spiss pigg på hver side av dette. Lenger bak har pannen en V-formet fordypning.


== Levevis ==
Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster.


== Utbredelse ==
Arten lever i Kamerun.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Eudicella White, 1839
Underslekten Cyprolais Thomson, 1880
Eudicella (Cyprolais) aurata (Westwood, 1841)


== Eksterne lenker ==
Bilde av en hann
coleoptera-atlas-com - Cyprolais aurata
(en) Eudicella (Cyprolais) aurata i Encyclopedia of Life 
(en) Eudicella (Cyprolais) aurata i Global Biodiversity Information Facility 
Cyprolais aurata – detaljert informasjon på Wikispecies 
(en) Eudicella – kategori av bilder, video eller lyd på Commons
Erik Lunde

Erik Lunde (født 6. juni 1979 i Risør) er en norsk politiker i Kristelig Folkeparti, teolog og forfatter.


== Familie, utdannelse og yrkesbakgrunn ==
Han vokste opp i Risør. Han er sønn av Elise Marie og Olav Lunde. Lunde er gift og har barn.
Han er utdannet cand. theol (profesjonsstudiet i teologi) fra Universitetet i Oslo. Han har også studert ved Handelshøyskolen BI hvor han har gjennomført studier i Ledelse, makt og mening, samt Informasjon og informasjonsledelse. Han har også en Bachelor i kultur- og samfunnsfag fra Universitetet i Oslo.
Fra 2010-2012 var han hhv. politisk rådgiver og internasjonal rådgiver i miljøstiftelsen Zero.


== Politisk arbeid ==
Han var leder i Aust-Agder KrFU fra 1996-1998. Han var også leder i Vest-Agder KrFU før han i 2000-2002 var nestleder i KrFU.
Han var også medlem og KrFs gruppeleder i Risør bystyre fra 1999 til 2004.
Lunde var ansatt som politisk rådgiver i KrFs stortingsgruppe 2002-2004, informasjonsrådgiver samme sted 2004-2005, informasjonssjef i KrF 2005-2010.
I 2011 ble han valgt inn i Oslo Bystyre og var medlem i kultur- og utdanningskomiteen. I 2015 ble han innvalgt for en ny periode i Oslo Bystyre og er nestleder i helse- og sosialkomiteen. Lunde tok ikke gjenvalg til bystyret da Oslo KrF nominerte sin liste til kommune- og fylkestingsvalget i 2019.Lunde er fra 2017 fast møtende varamedlem til KrFs sentralstyre.
Fra 2014 er han også leder i styringsgruppen for Kristendemokratisk Forum.


== Forfatterskap ==
I 2017 mottok Lunde C.J. Hambros pris for «fremragende skribentvirksomhet». Lunde har gitt ut to bøker og bidratt som medforfatter i andre bøker.

«Kristendemokrati. Et forsvar for det ufullkomne samfunnet.» Sakprosabok, Frekk Forlag, 2014. Boken er en gjennomgang av kristendemokratisk ideologi.
«Den tredje veien». Kapittel i boken «Røtter og vinger. Et matpakkeseminar i Jon Lilletuns ånd», Svein Helgesen (red). Portal Forlag, 2015.
«Gud og mammon». Kapittel i boken «Lukas», Marianne Bjelland Kartzow (red). Verbum Forlag, 2016.
«Uønsket. Mennesket i sorteringens tid». Debatt- og dokumentarbok, Vårt Land Forlag, 2017. Boken er en debattbok om menneskesyn og likeverd hvor man med utgangspunkt i bortvelgelse av jentefostre og drap på nyfødte jenter i India drøfter menneskesyn og likeverdstankens plass i vår del av verden.


== Referanser ==


== Eksterne lenker ==
(no) Erik Lunde hos Norsk senter for forskningsdata 
https://www.oslo.kommune.no/politikk-og-administrasjon/politikk/bystyret/#gref
https://www.frekkforlag.no/publikasjon/article/1349870
https://vlforlag.no/produkt/uonsket/ Arkivert 7. februar 2018 hos Wayback Machine.
Liste over presidentene for De britiske Jomfruøyers forsamlingshus

Presidenten for De britiske Jomfruøyers forsamlingshus er leder for parlamentet.


== Kilder ==
«Speakers of the House of Assembly of the British Virgin Islands». Caribbean Elections. KnowledgeWalk Institute. Arkivert fra originalen 8. februar 2018. Besøkt 7. februar 2018.
Vanlig voksblomst

Vanlig voksblomst, eller porselensblomst (Hoya carnosa) er en klatrende busk i gravmyrtfamilien.
Den vokser epifyttisk oppe i trær. Stenglene blir opptil seks meter lange og er grå og glatte. Bladstilken er 1–1,5 cm lang. Bladene er ovale, 3,5–13 cm lange og 3–5 cm brede. De er dekket av små, hvite hår som minner om voks. Blomstene sitter omtrent 30 sammen i halvkuleformede skjermer. De dufter sterkt og skiller ut mye nektar som kan ses som dråper på blomstene. Kronen er hvit, 1,5–2 cm i diameter med en stjerneformet bikrone som er rosa i midten. Frukten er en avlang belgkapsel som er 6–10 cm lang og 0,5–1,5 cm bred.
Vanlig voksblomst er utbredt i Sør-Kina, India, Vietnam og Malaysia. Her vokser den i fjellskoger 200–1200 moh. Arten er mye brukt som stueplante, og det finnes mange kultivarer med ulik bladform og blomsterfarge.


== Litteratur ==
«Hoya carnosa». Flora of China. Besøkt 7. februar 2018. 
T. Kristoffersen (1970). Stueplantene i farger. Aschehoug. s. 250. 
R. Herwig (1995). 350 stueplanter. Oversatt av E.M. Lauritzen (2 utg.). Oslo: Schibsted. s. 111. ISBN 82-516-1573-9. 


== Eksterne lenker ==

(en) vanlig voksblomst i Encyclopedia of Life 
(en) vanlig voksblomst i Global Biodiversity Information Facility 
(en) vanlig voksblomst hos ITIS 
(en) vanlig voksblomst hos NCBI 
(en) vanlig voksblomst hos The International Plant Names Index 
(en) vanlig voksblomst hos Tropicos 
(en) Kategori:Hoya carnosa – bilder, video eller lyd på Wikimedia Commons 
(en) Hoya carnosa – galleri av bilder, video eller lyd på Wikimedia Commons 
Hoya carnosa – detaljert informasjon på Wikispecies
Eudicella morgani

Eudicella morgani er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En stor (30-50 millimeter), blank, flaskegrønn til olivengrønn gullbasse. Dekkvingene er ofte gulaktige med en grønn skråstripe. Hannen har et bredt, rødlig, Y-formet horn i pannen og en pigg på hver side av dette.


== Levevis ==
Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster. Arten er knyttet til skog.


== Utbredelse ==
Arten er utbredt fra Elfenbeinskysten i vest til Kamerun, Gabon og Kongo i øst.


== Systematisk plassering ==
Det er usikkert om underarts-inndelingen her er holdbar.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Eudicella White, 1839
Underslekten Eudicella (i snever forstand) (synonym Ceratorrhina Westwood, 1843)
Eudicella morgani White, 1839
Eudicella morgani camerounensis Allard, 1991
Eudicella morgani morgani White, 1839
Eudicella morgani togolensis Allard, 1991


== Kilder ==
M. de Palma (2010) Description of a new Eudicella daphnis (Buquet) from Eastern Africa (Scarabaeidae, Cetoniinae). Cetoniimania, oktober 2010: 27- [1]
M. de Palma (2010) Systematic catalogue of Eudicella White (based on De Palma, 2009 and 2010). [2]


== Eksterne lenker ==
Bilde av en hann
(en) Eudicella – kategori av bilder, video eller lyd på Commons
(en) Eudicella morgani i Encyclopedia of Life 
(en) Eudicella morgani i Global Biodiversity Information Facility 
(en) Eudicella morgani hos NCBI 
(en) Kategori:Eudicella morgani – bilder, video eller lyd på Wikimedia Commons 
Eudicella morgani – detaljert informasjon på Wikispecies
Eudicella frontalis

Eudicella frontalis er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En stor (opptil 45 millimeter), blank, grønnlig gullbasse. Hode, pronotum og scutellum er skarpt grønne, dekkvingene grønngule med skarpt grønn sømstripe og en grønnlig svart skråstripe. Hannen har et bredt, litt kantete, rødt, Y-formet horn i pannen og en kraftig pigg på hver side av dette.


== Levevis ==
Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster. Arten er knyttet til skog.


== Utbredelse ==
Arten er utbredt i Guinea, Ghana og Elfenbeinskysten.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Eudicella White, 1839
Underslekten Eudicella (i snever forstand) (synonym Ceratorrhina Westwood, 1843)
Eudicella frontalis (Westwood, 1843)


== Kilder ==
M. de Palma (2010) Description of a new Eudicella daphnis (Buquet) from Eastern Africa (Scarabaeidae, Cetoniinae). Cetoniimania, oktober 2010: 27- [1]
M. de Palma (2010) Systematic catalogue of Eudicella White (based on De Palma, 2009 and 2010). [2]


== Eksterne lenker ==
Bilde av en hann
(en) Eudicella – kategori av bilder, video eller lyd på Commons
(en) Eudicella frontalis i Encyclopedia of Life 
(en) Eudicella frontalis i Global Biodiversity Information Facility 
Eudicella frontalis – detaljert informasjon på Wikispecies
Liste over presidentene for Italias senat

Presidenten for Italias senat er leder for overhuset i parlamentet.


== Kilder ==
«Sito storico – Senato del Regno (1848-1946) – Elenco dei Presidenti per Legislature». senato.it. Besøkt 9. februar 2018. 
«I Presidenti del Senato dal 1948». senato.it. Besøkt 11. februar 2018.
Jan Halvor Vaag Endrerud

Jan Halvor Vaag Endrerud (født 7. januar 1996) er en norsk politiker (Ap) og har siden 2022 vært generalsekretær i AUF. 
Endrerud er oppvokst i Gjøvik kommune i Innlandet. Han var vararepresentant til Stortinget for Oppland i stortingsperioden 2017–2021. Endrerud har vært leder for AUF i Innlandet (frem til fylkessammenslåingen i 2019 for AUF i Oppland fylke). I oktober 2018 ble han valgt inn i AUFs sentralstyre. Han ble valgt som generalsekretær på AUF Landsmøte i 2022.Tidligere var Endrerud ansatt som politisk rådgiver i Landsrådet for Norges barne- og ungdomsorganisasjoner (LNU).


== Referanser ==


== Eksterne lenker ==
(no) Jan Halvor Vaag Endrerud hos Stortinget 
(no) Jan Halvor Vaag Endrerud hos Norsk senter for forskningsdata
Kristian Eldnes

Kristian Eldnes (født 22. april 1951) er en norsk tidligere lokalpolitiker for Arbeiderpartiet. Han var ordfører i Målselv kommune i Troms fra 1988 til 1990.